**Grozījumi Azartspēļu un izložu likumā**

Izdarīt Azartspēļu un izložu likumā (Latvijas Republikas Saeimas un Ministru Kabineta Ziņotājs, 2006, 1., 14.nr.; Latvijas Vēstnesis, 2011, 65.nr., 2013, 188.nr., 2015, 248.nr., 2016, 241.nr., 2017, 222., 242.nr.) šādus grozījumus:

1. Papildināt I nodaļu ar 3.1 pantušādā redakcijā:

“**3.1 pants. Liegums personai piedalīties Latvijas Republikā nelicencētās interaktīvās azartspēlēs vai interaktīvās izlozēs**

Personai nav atļauts piedalīties interaktīvās azartspēlēs vai interaktīvās izlozēs, kas Latvijas Republikā tiek organizētas bez Izložu un azartspēļu uzraudzības inspekcijas izsniegtās attiecīgās licences.”.

1. Papildināt XII nodaļu ar 89.pantušādā redakcijā:

**“89.pants. Personas atbildība par dalību Latvijas Republikā nelicencētās interaktīvajās azartspēlēs vai interaktīvajās izlozēs**

Izložu un azartspēļu uzraudzības inspekcija, konstatējot personas dalību interaktīvās azartspēles vai interaktīvās izlozēs, kas Latvijas Republikā tiek organizētas bez Izložu un azartspēļu uzraudzības inspekcijas izsniegtās attiecīgās licences, pieņem lēmumu par administratīvās atbildības piemērošanu, nosakot fiziskai personai naudas sodu no 14 līdz 70 naudas soda vienībām*.*

1. Papildināt pārejas noteikumus ar 29.punktu šādā redakcijā:

“29. 89.pants stājās spēkā vienlaikus ar Administratīvo pārkāpumu procesa likumu.”

Likums stājas spēkā nākamajā dienā pēc tā izsludināšanas.

Finanšu ministrs J.Reirs